cyanic-selkie/wikianc huggingface dataset:
I Got Stung
«I Got Stung» er ein kjapp rock and roll-song skriven av Aaron Schroeder og David Hill og framført av Elvis Presley, som spelte han inn og gav han ut i 1958. Songen vart gjeven ut som dobbel A-side med «One Night», og nådde toppen av salslista i Storbritannia. Dette vart den siste songen Presley spelte inn i 1950-åra, den 11. juni 1958, då han drog til Nashville før militærtenesta si.
Songen vart gjeven ut på ny i Storbritannia i 2005 og nådde då toppen av singellista der i lag med «One Night».
Andre versjonar
• 1974 - Per «Elvis» Granberg & New Jordal Swingers
• 1975 - Burt Blanca
• 1992 - Good Rockin' Tonight
• 1996 - The Paralyzers
• 1999 - Paul McCartney
• 2000 - Hubbas
• 2003 - Colin Paul & The Persuaders
• 2007 - Di Maggio Bros.
• 2007 - Priscilla
• 2008 - Kingcats
Songen er omsett til fleire andre språk:
Tjeggelvas
Tjeggelvas er største innsjøen langs Pite älv, og ligg i Arjeplog kommun i Lappland i Sverige. Innsjøen er ca. 30 km lang, og opptil 30-40 meter djup. Innsjøen er rik på røye, aure, harr og sik.
Maori
Maori (maori māori, uttalt ) er eit polynesisk språk snakka av maoriar på New Zealand, der det er eitt av tre offisielle språk. Maori er i nær slekt med tahitisk og rarotongansk, noko fjernare med hawaiisk og markesisk, og er endå fjernare i slekt med vestpolynesiske språk, som samoansk, tongansk og niuisk.
Ved folketeljinga i New Zealand i 2005 var det 157,110 som oppgav at dei kunne ha ein kvardagsleg samtale på maori.
Scar Hills
Scar Hills er ein liten åsrygg, med fleire isstriper som strekkjer seg frå botnen av Hope Bay 1 nautisk mil (1,9 km) nordaust langs søraust shore, nordaust på Den antarktiske halvøya. Han vart oppdaga og kalla «Schrammenhugel» av eit lag under J. Gunnar Andersson frå Den svenske antarktisekspedisjonen, 1901-04. Ei engelsk omsetjing av namnet er godkjend.
Maori
Status
Maori er offisielt språk på New Zealand saman med engelsk og newzealandsk teiknspråk. Det fekk offisiell status i 1987 med Maori Language Act 1987. Dei fleste offentlege departement og etatar på New Zealand har tospråklege namn, og New Zealand Post bruker både engelske og maoriske stadnamn i adressar. Maoritalande har rett til å kommunisera med offentlege etatar på maori, men i praksis krev dette som regel bruk av tolk.
I ei kjenning i Det kongelege rådet i Storbritannia frå 1994 blei regjeringa på New Zealand halden ansvarleg for å verna språket etter Waitangitraktaten frå 1840. Sidan mars 2004 har regjeringa derfor finansiert Māori Television som delvis sender på maori. 28. mars 2008 opna Māori Television sin andre kanal, Te Reo, som berre sender på maori, utan undertekstar eller reklame. I 2008 gav Land Information New Zealand ut den første lista over offisielle newzealandske stadnamn med makronar som viser lang vokal.
Tjeggelvas
Ved Tjeggelva ligg Örnvik, der det er eigen campingplass for jakt- og fisketuristar. Utanfor Örnvik ligg klippeøya Paktesuolo, som trass det karrige inntryket ho lett gjev, innehar ein rik flora.
Heliosentrisk verdsbilete
Eit heliosentrisk verdsbilete eller heliosentrisme er skildringa av universet der sola er senteret som planetane, omgjeve av månane sine, sirklar omkring.
Historisk stod det heliosentriske verdsbiletet mot det geosentriske verdsbiletet, og dette var det rådande verdsbiletet frå så tidleg som 200-talet fvt. og fram til Kopernikus la fram teorien sin om det heliosentriske verdsbiletet.
Guillaume de Machaut
Guillaume de Machaut, stundom og kalla Machault var den førande komponisten innanfor ars nova i Frankrike. Han var òg den første som skreiv for fire stemmer, der det før hadde vore vanleg med tre. Han skreiv både verdsleg og geistleg musikk, og er stundom kalla den siste trubaduren i mellomalderen. Han var òg ein framståande diktar i tida, og den første ein har meir vidfemnande biografisk kunnskap om. Machaut tydde mykje for utforminga av motetten, og var den første til å skrive ei samanhengande messe, Messe de Nostre Dame frå 1346.
Liv
Det er rekna med at Guillaume vart fødd kring året 1300 og vart fostra og utdanna i området kring Reims i Frankrike. Mange trur han vart fødd i byen, sjølv om byen Machault, som han heiter etter, ligg i Ardennane, 30 kilometer lenger aust. Frå 1323 vart han tilsett hjå hertugen av Luxemburg, som og var konge av Böhmen, og vart med på ei rad med sendeferder kringom Europa. Han var i teneste hjå kong Johan av Böhmen til 1346, då denne fall i Slaget ved Crécy. Etter dette var Machaut i teneste hjå ei rekkje andre stormenn i Europa. Han levde det meste av livet sitt i Reims etter 1349, då han overlevde Svartedauden, og komponerte så lenge han evna det. Han nytta siste luten av livet på ei samla utgåve av verka sine, den første komponisten som gjorde noko slikt, og sytte for at dei vart tekne vare på for ettertida. I 60-årsalderen skreiv han ein diktsamling tileigna ei jente han vart hugteken av, Péronne d´Armentières. Desse kjærleiksdikta vart mykje lesne i ettertida. Han døydde i 1377, og vart sørgd av andre yngre komponistar i Frankrike.
Roman Knoll
Roman Knoll (bulgarsk ‘Romanska Mogila’) er ein isdekt ås med ei høgd opp mot over 800 moh mellom Mount Canicula og Erul Heights, ved søraustsida av Verdikal Gap på Trinityhalvøya i Graham Land i Antarktis. Han ligg oppom Russell East-breen mot søraust.
Guillaume de Machaut
Verk
Machaut skreiv om lag 400 dikt i ulike stilartar, 235 balladar, 76 rondeauar, 39 virelaiar, 24 lais, og nokre andre dikt i andre genrar. Han gjorde mykje for å utvikle og perfeksjonere desse formene, kalla formes fixes. Sjølv skal han ha sagt at han verdsette diktverk og skrive ord over musikken. Ikkje alle dikta hans fekk musikalsk følgje. Han meinte desse dikta skulle lesast, ikkje syngjast, og var ein meister i vanskelege rimstrukturar. Mange av dikta handlar om høvisk kjærleik, slikt det var vanleg i riddardiktinga. Mot slutten av livet skreiv han og ein poetisk framstilling av dette handverket, eit slag skaldskaparmál for fransk dikting. Han var svært sjølvmedveten, og nytta ofte seg sjølv som hovudperson i dikta sine.
Roman Knoll
Åsen er kalla opp etter byen Roman nordvest i Bulgaria.
Guillaume de Machaut
Verk
Som komponist skreiv han mange songar for ei stemme, i trubadurtradisjon, som oftast kjærleiksviser. Han skreiv og for to, tre eller fire stemmer i same stil, både kjærleikssongar og anna. Stundom kunne han leggje to eller tre tekstar over einannan, typisk for tida, og desse kommenterte kvarandre.
Roman Knoll
Roman Knoll ligg 3,38 km nordaust for Mount Canicula, 12,98 km søraust for Lambuh Knoll, 2,77 km sørvest for Gigen Peak og 3,38 km nordvest for Siniger Nunatak.
Guillaume de Machaut
Verk
Machaut skreiv si Messe de Nostre Dame i 1346, truleg for katedralen i Reims. Dette er den første messesyklusen skriven av ein einskild komponist. Det er rekna med at Machaut var inspirert av Tournai-messa, som var skriven noko før. Det er nokre sams stilistiske drag mellom verka. Nostre Dame-messa er meir einskapleg i utforminga enn Tournai-messa. Det er likevel noko debatt kring verket, på grunn av mangel på melodisk einskap mellom satsane.
Hot Rats
Hot Rats er det andre soloalbumet til Frank Zappa. Det kom ut i oktober 1969. Fem av seks songar på albumet er instrumentale («Willie the Pimp» inneheld ein kort vokaldel av Captain Beefheart). Det var det første innspelingsprosjektet til Zappa etter at han oppløyste det originale Mothers of Invention. I det originale plateomslaget skildra Zappa albumet som «ein film for øyrene dine».
Fordi Hot Rats fokuserer på instrumentale jazz-aktige komposisjonar med lange soloar, er musikken særs forskjellig frå tidlegare Zappa-album, som hovudsakleg er satiriske vokale songar med mykje bruk av musique concrète og redigering. Multi-instrumentalisten Ian Underwood er den einaste medlemmen att frå the Mothers som er med på albumet og var hovudsamarbeidspartnaren til Zappa på albumet. Andre musikarar på albumet er Max Bennett og Shuggie Otis på bass, trommeslagarane John Guerin, Paul Humphrey & Ron Selico, og fiolinistane Don «Sugarcane» Harris og Jean-Luc Ponty.
Dette var det første Zappa-albumet som vart spelt inn på 16-sporsutstyr og eit av dei første albuma som nytta den teknologien. Maskinar med 16 individuelle spor gjorde at ein hadde meir fleksibilitet og overdubbing en profesjonelle 4- og 8-spors bandopptakarar som var standard i 1969.
Albumet var dedisert til den nyfødde sonen til Zappa, Dweezil Zappa. I februar 2009, vann bandet til sonen, Zappa Plays Zappa, ein Grammy-pris for beste rockeinstrument for utgåva deira av «Peaches en Regalia».
I Q & Mojo Classic Special Edition Pink Floyd & The Story of Prog Rock, vart albumet sett på 13. plass på lista «40 Cosmic Rock Albums». Det finst òg i boka 1001 Albums You Must Hear Before You Die.
Musikk
Zappa komponerte, arrangerte og produserte albumet sjølv. Hovudinstrumentet hans på albumet er sologitar. «Willie the Pimp», «Son of Mr. Green Genes» og «The Gumbo Variations» syner den mektige og uvanlege gitarstilen hans. Fire av spora har intrikate arrangement med mange overdubbar av Ian Underwood. Underwood spelar partane til kring åtte til ti musikarar, ofte samstundes. Arbeidet hans omfatta kompliserte delar med piano og orgel, i tillegg til mange fløyter, klarinettar og saksofonar.
Songen «Peaches en Regalia» er breitt anerkjend som ein moderne jazzfusion-standard og er ein av dei mest kjende songane til Zappa. Zappa spelar ein kort solo på eit instrument omtalt som ein oktav-bass, som er ein vanleg bassgitar spelt inn på halv snøggleik så han høyres ut som ein oktav høgare når han vert spelt av med vanleg snøggleik. Underwood medverkar med fløyter og mange saksofonar, klarinett og klaverinstrument. Zappa spelte seinare songen mykje på konsertane sine. Han har vorte tolka av mange andre jazz- og rockeartistar som Phish, the Dixie Dregs og Frogg Café.
«Son of Mr. Green Genes» er ein instrumental versjon av songen «Mr. Green Genes» frå Mothers-albumet Uncle Meat. Den uvanlege tittelen førte til ei vandresoge om at Zappa var i slekt med karakteren Mr. Green Jeans frå fjernsynsshowet Captain Kangaroo. Dette er den einaste songen på albumet som inneheld både intrikate hornseksjonar og lange gitarsoloar.
«Little Umbrellas» som har ein liknande stil som «Peaches», er ein kort, forsiktig arrangert melodi med mange klaver- og blåseinstrument-overdubbar av Underwood.
«The Gumbo Variations» er òg ein jam med tenorsaksofonsolo av Underwood og nokre fingernæme elektriske fiolin-parti av Don «Sugarcane» Harris i tillegg til ein gitarsolo av Zappa. CD-utgåva betår av ein lengre versjon med delar som vart redigert vekk for LP-versjonen. Han inneheld ein kort dialog i starten der Zappa fortel musikarane korleis han ønskjer å starte songen.
«It Must Be a Camel» er òg ein intrikat arrangert melodi med mange blåseinstrument og klaverinstrument av Underwood. Den særs uvanlege melodien i songen er særs rytmisk og gjev ofte store melodiske sprang. Tittelen kom frå at desse spranga likna på «puklar» når ein såg på notearka. Innspelinga inneheld fiolin av Jean-Luc Ponty.
Ei innspeling frå Hot Rats-innspelinga kalla «Bognor Regis» skulle gjevast ut som B-side til ein redigert versjon av «Sharleena», eit spor frå Zappa-albumet Chunga's Revenge frå 1970. Singelen vart kansellert og ein acetatdisk-kopi vart lekka til publikum og songen finst på bootleggar av Zappa. Songen vart kalla opp etter Bognor Regis, ein by på sørkysten av England. Musikalsk er «Bognor Regis» ein enkel bluesinstrumental med elektrisk fiolinsolo av Don «Sugarcane» Harris. Ein annan song som vart spelt inn under innspelingane var «Twenty Small Cigars», som seinare kom ut på Chunga's Revenge.
Avanserte innspelingsteknikkar
Zappa nytta avansert opptaksutstyr til å skape eit album som var av høg teknisk og musikalsk kvalitet. Albumet vart spelt inn av det som Zappa skildra som eit «heimelaga 16-sporsopptakar». Maskinen vart bygd av teknikarar ved TTG Studios i Hollywood seint i 1968. Med fleire spor kunne Zappa legge til fleire horn og klaverinstrument spelt av Ian Underwood. Berre nokre få musikarar måtte til for å skapte den særleg rike instrumentale teksturen som fekk det til høyrast ut som eit stort ensemble. Det var denne bruken av avansert overdubbing som var hovudmotivasjonen til Zappa, som hata å spele i studio.
Zappa var av dei første til å spele inn trommer på fleire spor. Dette gjordee at ein kunne skape trommer med stereolyd. Før dette vart som regel heile trommesettet spelt inn på eit enkelt (mono) spor på ein 8-sporsopptakar. På Hot Rats var derimot fire av spora nytta til trommene, mellom anna eigne spor for skarptromma og basstromma og venstre- og høgrespor for andre trommer og cymbalar. Med dette oppsettet hadde lydteknikaren ein kontroll over lyden av trommene i den endelege miksen som ingen hadde hatt før. Denne teknikken vart mykje imitert sidan og vart normalen tidleg i 1970-åra då maskinar med 16 spor vart meir tilgjengeleg.
Zappa var òg først ute med å nytte lydbandmanipulering for å skape uvanlege klangfargar. På «Peaches en Regalia», «Son of Mr. Green Genes» og «It Must Be a Camel» speler Zappa «perkusjon på dobbel snøggleik.» etter innspelinga vart grunnspor (trommer, bass, gitar og piano, etc.) spelt med låg snøggleik på opptakaren, medan Zappa la på fleire trommer. Når dette vart spelt av normamlt att, gjekk overdubbane dobbelt så raskt og tonehøgda var dobbelt så høg. Dette gav somme av trommeoverdubbane ein surrealistisk og komisk kvalitet, som leiketrommer.
Andre instrument vart handsama på same måte, som klaverinstrument, saksofonar og bass. Zappa er kreditert med «oktavbass» (ein bassgitar spelt på dobbelsnøggleik)—noko som fekk det til å høyrast ut som ein gitar, men som i følgje Zappa hadde meir «slag» og energi. I tillegg var handsama elektrisk orgel ein del av orkesteret i lag med ensemblet av treblåseinstrument og piano. «It Must Be a Camel» inneheld ein lyd av ein hard plastikkam som vert stroken. Zappa 'spelte' og ein sperrenøkkel som perkusjon på «Willie the Pimp». Dette vart gjort med analog teknologi, meir enn 10 år før moderne digital teknologi kunne gjere det same.
Plateomslag
Den fargerike, psykedeliske auraen frå slutten av 60-talet kjem fram i det plateomslaget til Hot Rats, sjølv om Zappa sjølv mislikte den psykedeliske rørsla. På denne tida var brettbare omslag vanlegvis berre nytta for dobbeltalbum, men dette albumet hadde eit slikt omslag. Biletet på framsida av Andee Cohen Nathanson, nyttar infraraud fotografi og syner smaken Zappa hadde for visuelt slåande uttrykk, kombinert med absurd humor. Kvinna på omslaget er «Miss Christine» Frka frå The GTOs.
Utgjeving
LP-versjonen vart gjeven ut med blå Bizarre Records-etikett i 1969. I 1973 kom albumet ut på ny på Reprise Records. Reprise-versjonen vart sletta tidleg i 1980-åra då Zappa-kontrakten med Warner Bros. Records enda. Innsida av det originale omslaget hadde ein collage av fargebilete, som hovudsakleg vart tekne under innspelinga. På den første CD-utgåva var mange av desse fjerna, og dei få som vart tekne med vart trykt i svartkvit. Utgåva frå 1995 hadde heile omslaget med.
I 1987 miksa Zappa Hot Rats på ny for CD. «Willie the Pimp» er redigert forskjellig under introduksjonen og gitarsoloen. «The Gumbo Variations» er 4 minuttar lenger og inneheld ein introduksjon og ein saksofonsolo som ikkje var med på vinylutgåva. Piano og fløyte som var gravlagd i miksen på «Little Umbrellas» er meir markant på CD-utgåva. Andre skilnader er den totale atmosfæren og dynamikken. Ein remaster frå 2008 av den originale miksen vart nytta for ei audiofil LP-utgåve som kom i 12009 og for ei nyutgjeving på CD i 2012.
Albumet nådde ikkje lista i USA, men Topp 10 både i England og Nederland i 1969-70.
Salslister
Album - Billboard (Nord-Amerika)
Rektifikasjon i matematikk
Rektifikasjon i matematikk går ut på å avgjere lengda til ei kurve.
Strawbs
Strawbs er eit rockeband som blei starta i England i 1964. Dei hadde opphavleg namnet Strawberry Hill Boys og var eit bluegrassband, som etterkvart nytta fleire forskjellige stilartar som for eksempel folk, folk rock, glam rock og progressiv rock.
Bandet blei starta av vokalisten og gitaristen Dave Cousins, og har hatt mange forskjellige besetningar opp igjennom åra. Av dei mest kjende medlemmene er Sandy Denny, som i 1968 gjekk til Fairport Convention, Rick Wakeman, som i 1971 gjekk til Yes, Sonja Kristina Linwood, som i 1970 gjekk til Curved Air, Blue Weaver, som gjekk til Bee Gees og Don Airey.
Strawbs blei oppløyst i 1980, men samla på ny i 1983, og har sidan spelt med fleire av dei gamle besetningane. I 2009 var det medlemmene frå 1974 Hero And Heroine som turnerte, men med Oliver Wakeman på tangentinstrumenter i staden for John Hawken (fødd 1940), som pensjonerte seg i 2008.
Sidan 2000 har Dave Cousins saman med Brian Willoughby (til 2004), Chas Cronk (fra 2004) og Dave Lambert turnert i Europa og Nord-Amerika som «Acoustic Strawbs», med tre gitarar og vokal.
Strawbs markerte sitt 40-årsjubileum på Twickenham Stadium i London 12. og 13. september 2009.
Bakgrunnsstoff
Medlemmene sine nettstader
Gjeldsoppgjeret med Danmark
Gjeldsoppgjeret med Danmark er nemninga på delinga av den felles dansk-norske statsgjelda som fann stad etter oppløysninga av Danmark-Noreg i 1814. Det opphavelege danske kravet da forhandlingane starta i 1815 var 6 millionar spesiedalar av ei anslått total dansk-norsk statsgjeld på 30 millionar spesiedalar. Etter press frå stormaktane vart det i 1819 drøfta fram ei avtale der Noreg vart pålagt å betale Danmark 3 millionar riksdalar hamburger banco.
I Noreg vart det stor motstand mot avtalen og den framkalla den mest dramatiske krisa i Unionen mellom Noreg og Sverige før sjølve oppløysninga i 1905. Da Stortinget vart samla i 1821 trua kong Karl Johan den norske nasjonalforsamlinga med troppesamling på Etterstad for å få avtalen godkjend.
Wuwei
Wuwei (kinesisk skrift 武威, pinyin Wŭwēi) er eit byprefektur sentralt i provinsen Gansu i Folkerepublikken Kina. Prefekturet har eit areal på 33 249 km² og hadde 1 815 054 ibuarar i 2010.
Byprefekturet Wuwei omfattar eitt distrikt (区 qū), to fylke (县 xiàn) og eitt autonomt fylke (自治县 zìzhìxiàn).
Historie
I den kinesiske oldtida vart Wuwei kalla Liangzhou (凉州), og var den austlegaste endestasjonen for Hexi-korridoren. Området var busett frå ca 3000 år f.Kr. Staden vart ein viktig by langs den nordlege Silkevegen, noko ei rad arkeologiske funn gjort i Wuwei viser, mellom anna av koparvogner med steindyr. I 121 f.Kr. sende Han-keisaren Wudi kavaleriet til staden for å forsvare Hexi-korridoren mot xiongnuane. Denne hæren lukkast militært, noko som førte til den kinesiskregjerte korridoren vart utvida vestover.
Med si rolle som stoppestad på handelsvegane vart Wuwei eit møtepunkt for mange folk og kulturar. Mange buddhistiske grotter og tempel i området vitnar om utbreiinga av buddhismen frå India og Afghanistan til Kina.
Under Dei tre statars tid rådde Ma Teng over Liangzhou. Etter Ma Teng døydde overtok Ma Chao, han regjerte byen ei kort tid før byen vart erobra av Cao Cao, herskar over Wei-riket.
Samferdsle
Kinas riksveg 312 går gjennom området. Han fører frå Shanghai og endar på grensa mot Kasakhstan, og passerer mellom andre Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.
Eksitasjonspotensial
Eksitasjonspotensial i eit atom eller molekyl er skilnaden i energi mellom atomet i lågaste eksiterte tilstand og i normal tilstand, kalla grunntilstanden.
Eivind Osnes
Eivind Osnes er ein norsk fysikar. Osnes er professor i kjernefysikk og var instituttleiar ved Fysisk institutt ved Universitetet i Oslo fram til år 2009.
Osnes er dr. philos. frå UiO i 1966, og disputerte med avhandlinga «Shell model calculations in calcium isotopes». Etter å ha vore postdoc ved blant anna Nordisk Institut for Teoretisk Atomfysik i UiO og State University of New York vart Osnes dosent ved Universitetet i Oslo i 1977, før han vart professor i 1985. Osnes har gjeve viktige bidrag innanfor teoretisk kjernefysikk, særleg til forståinga av strukturen til atomkjernen.
Osnes var formann i Det norske lutherske Indremisjonsselskap i perioden 1992-2000. Han var leiar for leiar for Teknologirådet frå 1999 til 2007, president i Norsk Fysisk Selskap frå 1979 til 1990, og har òg sete i styret i Det Norske Videnskaps-Akademi og i ei lang rekkje andre andre styre og utval. I 2001 var han kandidat i rektorvalet ved UiO.
I 2008 fekk Osnes Kongens fortenestmedalje i gull.
Mount Pollard
Mount Pollard er eit delvis snødekt fjell i Antarktis som ligg like sør for Corry Massif og 3 nautiske mil (6 km) vest for Crohn Massif i Porthos Range i Prince Charles Mountains. Det vart kartlagt frå landmålingar og flyfoto tekne av ANARE (Australian National Antarctic Research Expeditions), 1956-65. Det vart namngjeve av Australian Antarctic Names and Medals Committee (ANCA) etter J.R. Pollard, ein forskar på ionosfæren ved Wilkes-stasjonen i 1964.
Fylkesveg 195 i Hedmark
Fylkesveg 195 i Hedmark går mellom Huse og Nøttestad i Stange kommune. Vegen er 10,2 km lang.
Rosa Kostandjan
Rosa Kostandjan, kjend som Rosa Linn, er ein armensk songar, låtskrivar og musikkprodusent. Ho representerte Armenia i Eurovision Song Contest 2022 i Torino med songen «Snap». I Eurovision Song Contest enda Linn og songen på ein 20. plass, men ho fekk stor suksess seinere same år, då songen gjekk viralt på det sosiale mediet TikTok.
Bakgrunn
Kostandjan er fødd og oppvaksen i byen Vanadzor, nord i Armenia. Allereie som seksåring lærte ho å spele piano, og ho byrja etter kvart å skrive eigne songar. I 2013 deltok ho i den armenske nasjonale finalen til Junior Eurovision Song Contest med songen «Gitem».
Kostandjan byrja den profesjonelle musikkarrieren sin gjennom eit samarbeid med det USA-baserte plateselskapet Nvak Collective. Selskapet vart skipa av den armensk-amerikanske songaren og låtskrivaren Tamar Kaprelian. I september 2021 gav ho ut debutsingelen «King» i samarbeid med den amerikanske songaren Kiiara. Kostandjan hadde sin tv-debut i november 2021, då ho framførte songen under frokost-tv på Armenias offentlige tv-selskap.
I mars 2022 kunngjorde same tv-selskap at dei hadde valt Kostandjan til å representere Armenia i Eurovision Song Contest 2022. Ho deltok med songen «Snap» og vart nummer 20 av 25 i finalen.
Etter Eurovision Song Contest, gjekk songen «Snap» viralt på TikTok og gjekk inn på topplister i fleire land; han nådde ein topp ti-plassering i Flandern i Belgia, og topp ti i Austerrike, Irland, Noreg, Sveits og Sverige. I august 2022 signerte Linn ein platekontrakt med Columbia Records. I oktober 2022 vart det stadfesta at ho skal opptre på nokre av konsertane til Ed Sheeran, under +–=÷x-tureen hans i Nord-Amerika i juni og juli 2023. Same månad lanserte ho ein ny musikkvideo for «Snap», som vart spela inn i USA, og singelen «Would Do It Again», som ho hadde spela inn saman med den nederlandske songaren Duncan Laurence. 31. oktober 2022 hadde Linn sin debut på amerikansk fjernsyn, då ho framførte «Snap» på The Late Late Show with James Corden, saman med armenske musikarar som spelte på armenske instrument.
Sirius Knoll
Sirius Knoll er ein kjenneleg, isdekt knaus, 1010 moh, på Detroit Plateau sentralt på Trinityhalvøya. Han vart kartlagd i 1946 av Falkland Islands Dependencies Survey (FIDS) og kalla opp etter stjerna Sirius.
Philipp Eduard Anton von Lenard
Philipp Eduard Anton von Lenard var ein tysk fysikar.
Lenard blei i 1886 filosofidoktor ved Universitetet i Heidelberg, i 1893 dosent i Bonn, i 1894 ekstraordinær professor i fysikk ved Universitetet i Breslau (Wrocław) og i 1895 ved RWTH Aachen. Han blei i 1896 ordinær professor i teoretisk fysikk i Heidelberg, i 1898 i eksperimentell fysikk i Kiel og i 1905 i Heidelberg.
Lenard mottok Nobelprisen i fysikk i 1905 for arbeidet sitt med bilderøyr. Vitskapleg er han mest kjend for dei eksperimentelle arbeida med den fotoelektrisk effekten. Han var den første som nytta vismutspiralar for å måla magnetiske feltstyrke.
Lenard meinte at den moderne fysikken måtte vera feilaktig, då han var abstrakt og streid mot fornufta. Saman med Johannes Stark retta han på starten av 1920-talet kritikk mot relativitetsteorien, kombinert med antisemittiske angrep mot Albert Einstein. Lenard blei i 1922 den første kjende vitskapsmannen som opent solidariserte med NSDAP og Adolf Hitler. Partimedlem blei han fyrst i 1937. Antirelativismen fekk færre tilhengarar med åra, men Lenard og Stark nådde ny framgang etter nazistanes maktovertaking på 1930-talet. Fysikkinstituttet ved Universitetet i Heidelberg blei i 1935 omdøypt til Philipp-Lenard-Instituttet. Lenard gav ut ei lærebok i Deutsche Physik, der han framholt at anlegg for vitskap følgde med rasen og at ariar var best passande. Boka mista derimot innverknad etter at tyske forskarar samla seg i München i november 1940, og blei einige om at relativitetsteorien er ein nødvendig del av fysikken.
Rekurrent følgje
Ei rekurrent følgje eller serie er ei følgje som er definert ved at ei viss mengd ledd (ofte berre det første) er gjeven eksplisitt, og seinare ledd i følgja vert uttrykt ved dei føregåande.
Eit døme er Fibonaccifølgja 1, 1, 2, 3, 5, 8, 13, ... der dei to første elementa vert gjeven som 1 og 1, og kvart av dei seinare ledda er lik summen av dei to føregåande.
Strength in Numbers av 38 Special
Strength in Numbers er det sjuande studioalbumet til det amerikanske southern rock-bandet 38 Special, gjeve ut i 1986. Dette albumet var det siste med det opphavlege medlemmet Don Barnes, før han kom attende i bandet i 1992.
Salslister
Album – Billboard (USA)
Helioskopisk okular
Helioskopisk okular er eit okular for solobservasjonar, der lysintensiteten vert svekka ved ein polarisasjons- og/eller refleksjonsanordning.
Den første machina helioscopica eller helioskop, vart utforma av Christoph Scheiner (1575–1650).
Fylkesveg 196 i Hedmark
Fylkesveg 196 i Hedmark går mellom Sakslund og Ottestad stasjon i Stange kommune. Vegen er 2,1 km lang.
Poulton Peak
Poulton Peak er det høgaste punktet på ryggen i den nordaustlege delen av Blånabbane i Mac. Robertson Land. Fjellet ser ut som ei steinrøys. Fjellet vart nytta som ein trigonometrisk stasjon av landmålar i ANARE (Australian National Antarctic Research Expeditions) M.J. Corry i 1965. Det vart namngjeve av Australian Antarctic Names and Medals Committee (ANCA) etter M.A. Poulton, vêrobservatør ved Mawson-stasjonen i 1965.
Heliostat
Ein heliostat eller siderostat er ein spegel som er forsynt med eit urverk som gjev lyset frå sola, eller ein annan himmellekam, ei særskild uforanderleg retning. Det reflekterte biletet blir dreidd. Denne ulempa kan ein unngå ved å nytte eit dobbeltspegel-system, ein cølostat.
Fylkesveg 197 i Hedmark
Fylkesveg 197 i Hedmark går mellom Stange kyrkje og Nesten i Stange kommune. Vegen er 3,9 km lang.
Brestovitsa
Brestovitsa (bulgarsk Брестовица) er ein landsby i kommunen Rodopi i provinsen Plovdiv i Bulgaria. Ved folketeljinga i 2011 hadde busetnaden 3 534 innbyggjarar.
1500-talet fvt.
1500-talet fvt. var åra frå 1599 fvt. til 1500 fvt.
Rekursjon
Rekursjon i matematikk er å definere eit omgrep eller løyse eit problem ved å utnytte resultat som har framkome tidlegare i prosessen.
Ein rekusjonsformel er ein matematisk formel som uttrykker ein storleik ved hjelp av verdien av dei storleikane som tidlegare er utrekna.
Innan IT er rekursjon ein programmeringsmetode der ein kan oppnå elegante og effektive løysingar ved å la ein rutine kalle seg sjølv. Språk som LISP og Prolog er særskild konstruerte for å bruke rekursjon.
Fylkesveg 199 i Hedmark
Fylkesveg 199 i Hedmark går mellom Stange og Sørum i Stange kommune. Vegen er 5,9 km lang.
Dal kyrkje
Dal kyrkje er ei langkyrkje i Tinn kommune i Vestfold og Telemark.
Kyrkja avløyste ei stavkyrkje frå mellomalderen. Ho vart ombygd og fekk si noverande framtoning i 1842, truleg etter planar av H.D.F. Linstow. Kyrkja vart restaurert i 1960–62 under leiing av Stephan Tschudi-Madsen.
På altarveggen heng eit stort krusifiks skore Olav O. Bitustøyl i kopi etter eit som vart sendt til Oldsaksamlinga i Oslo, og måla av ein kunstmålar Damman.
Alberto de Agostini nasjonalpark
Alberto de Agostini nasjonalpark er ein nasjonalpark i den chilenske delen av Eldlandet. Parken dekkjer 14 600 km2, dvs. den chilenske delen av Storøya i Eldlandet, Gordon-øya, Cook-øya i Eldlandet, Londonderry-øya og delar av Hoste-øya. Den viktigaste attraksjonen i parken er fjellkjeda Cordillera Darwin.
Parken vart oppretta i 1957 og er kalla opp etter Alberto Maria De Agostini, ein italiensk misjonær og oppdagingsreisande.
Iktaba
Iktaba (arabisk إكتابا ) er ein palestinsk by som ligg fire kilometer nordaust for byen Tulkarm i Tulkarm guvernement nord på Vestbreidda. I følgje Palestinsk statistisk sentralbyrå (PCBS), hadde byen eit folketal på 2 665 innbyggjarar i 2007. I 1997 utgjorde flyktningar 33 % av alle innbyggjarane.
Striped Hill
Striped Hill er ein liten, isfri ås, 90 moh, som ligg nær sørkysten av Trinityhalvøya, 1 nautisk mil (1,9 km) aust-nordaust for Church Point. Han vart kartlagd og namngjeven av Falkland Islands Dependencies Survey (FIDS), 1946. Det skildrande namnet kjem frå forskjellige lagdelte bergartar så gjer at åsen ser stripete ut frå sjøsida.
Cabo de Hornos nasjonalpark
Cabo de Hornos nasjonalpark er ein nasjonalpark som ligg heilt i sør i Eldlandet i Chile. Verneområdet dekkjer 631 km2 og omfattar Hermite-øyane og Wollaston-øyane. Ei av Hermite-øyane er Hornos-øya som har Kapp Horn som sin sørspiss. Parken vart oppretta i 1945.
Fylkesveg 200 i Hedmark
Fylkesveg 200 i Hedmark går mellom Vestad og Ekeberg i Stange kommune. Vegen er 7,9 km lang.
Oulainen
Oulainen er ein by og kommune i landskapet Norra Österbotten i Finland. Kommunen har ca. 8 000 innbyggjarar og eit areal på 587,53 km². Oulainen er ein finskspråkleg kommune som grensar til kommunane Alavieska, Pyhäjoki, Haapavesi, Merijärvi, Brahestad, Vihanti og Ylivieska.
Tjålmejaure
Tjålmejaure er ein innsjø i Arjeplog kommun i Norrbottens län i Sverige.
Innsjøen ligg 750 meter over havet, og er på alle sider omgjeve av høge, bratte fjelltoppar, Svaipa (Sveipa) på 1430 meter i nord, Tjekam på 1175 meter i nordvest, og Gavasvare på 1031 meter i søraust. Tjålmejaure har eit overflateareal på omtrent 7,5 km², og innsjøen ligg like over tregrensa. Innsjøen er delt i omtrent to like store delar, sameint med ein smal kanal, der begge delane har kvart sitt utløp som går saman i Gavasjaure, som ligg ligg aust for innsjøen. Tjålmejaure er ein del av Ume älv-vassdraget, då Gavasjaure vert drenert via Barasjåkkå ut i Laisälven, som er ei sideelv til Vindelälven, som sjølv er sideelv til Ume älv.
Vatnet i Tjålmejaure er, trass i at han ikkje er særleg djup, vegetasjonsfattig, noko som skuldast steinbotnen. Innsjøen har omtrent 75 øyar og holmar i varierande storleikar. Vernande buktar og dei omkringliggande våtmarksområda har skapt gode vilkår for eit rikt fugleliv. Bergand, sjøorre, svartand og havellen er eit vanleg syn her, medan siland, temmincksnipe og storlom opptrer som par noko sjeldnare. Av vegetasjon her er det raud jonsokblom, svarttopp, rosenrot og murar, og i den sørlege delen av innsjøen òg primula.
Tjålmejaure er verna våtmarksområde i høve til Ramsar-konvensjonen.
Skomlya Hill
Skomlya Hill (bulgarsk ‘Halm Skomlja’) er ein klipperik ås med ei høgd opp mot 354 moh ved foten av eit nes som stikk ut frå Trinityhalvøya i Graham Land i Antarktis, 5,5 km austover i Prince Gustav Channel og endar ved View Point. Han ligg oppom Duse Bay i nordaust og Eyrie Bay i sørvest.
Åsen er kalla opp etter busetnaden Skomlya nordvest i Bulgaria.
Skomlya Hill ligg 9,98 km aust for Abel Nunatak, 85 km søraust for Theodolite Hill og 6,79 km vest for View Point.
Mount Rivett
Mount Rivett er eit bert fjell, heilt nordaust i Gustav Bull Mountains i Mac. Robertson Land i Antarktis. Den 13. februar 1931 gjekk British Australian New Zealand Antarctic Research Expedition (BANZARE) (1929–31) under Douglas Mawson i land på nærliggande Scullin Monolith. Dei kalla dette fjell opp etter Sir David Rivett, nestleiar i Australian Council for Scientific and Industrial Research, 1927-45.
1600-talet fvt.
1600-talet fvt. var åra frå 1699 fvt. til 1600 fvt.
Irmgard Keun
Irmgard Keun var ein tysk forfattar og journalist med tilknyting til den litterære ekspresjonismen.
Sápmi Pride
Sápmi Pride er ein årleg pridefestival med samisk fokus. Festivalen har som mål å fremme rettar, likestilling og kultur til seksuelle minoritetar og kjønnsminoritetar. Festivalen har også mål om å skape ein permanent fysisk stad der regnbogesamar kan treffe kvarandre.
Om festivalen
Festivalen omfattar bl.a. konsertar, klubbar, seminar og ein prideparade.
Historie
Historia til Sápmi Pride går tilbake til 16. oktober 2014, då den fyrste festivalen vart arrangert i Kiruna på svensk side av Sápmi. Festivalen har vorte arrangert kvart år sidan 2014, bortsett frå 2020, då festivalen vart avlyst på grunn av koronapandemien.
Zahl
Zahl er eit slektsnamn av tysk opphav. Namnet er danna av middelhøgtysk zagel, 'hale' eller frå eit samansett namn danna med dette ordet, til dømes Hasenzahl, 'harehale'. Namnet kan også koma av det asjkenasiske personnamnet Tsal, ei kjæleform for Betzalel, eller frå det tyske ordet Zahl som tyder 'tal'.
Slekta Zahl i Nordland er frå Danmark. Der i landet finst fleire landsbyar med namnet Sahl/Sall. Ein av dei første kjende her i landet var Niels Jensen Zahl (Saell) i Vadsø, sorenskrivar i 1620-åra.
Frøystul fjellkyrkje
Frøystul fjellkyrkje er eit sportskapell i Tinn kommune i Vestfold og Telemark fylke.
Fjellkyrkja står eit par mil vest for tettstaden Rjukan og seiast å vere bygd av det som tidlegare var biljardhus ved Krokan hotell. I området skal det ha vore ei kyrkje i mellomalderen. Kyrkja vart teken i bruk 14. august 1949 og innvigd 30. august året etter. Ho skal ha vorte utvida eit par gonger etter dette.
Stubel Hill
Stubel Hill (bulgarsk ‘Stubelski Halm’) er ein isdekt ås med ei høgd opp mot 485 moh heilt nord på Marescot Ridge på Trinityhalvøya i Graham Land i Antarktis. Han ligg oppom Bransfieldsundet i nord.
Åsen er kalla opp etter busetnadane Stubel nordvest i Bulgaria.
1700-talet fvt.
1700-talet fvt. var åra frå 1799 fvt. til 1700 fvt.
Eksitasjon
Eksitasjon i kjemi er å heve eit eller fleire av elektrona i eit atom til ein høgare energitilstand. Dette gjer elektronet mindre stabilt og det vil ofte falle raskt tilbake til grunntilstanden, som er den mest stabile og lågaste energitilstanden i eit system. Men elektronet kan òg bli teke opp av ein akseptor (ofte eit protein). Dette skjer i både fotosystem I og fotosystem II i fotosyntesen. Elektron kan eksiterast til dømes ved hjelp av UV-lys, men er avhengig av at strålinga som treffer elektronet har nøyaktig riktig bølgjelengd for at det skal kunne eksiterast til ein utanforliggande orbital. Dette skuldast at orbitala finn seg i avgjorde avstandar frå kvarandre (målt i energi). Denne prosessen gjev opphav til linjespektrumet til eit atom. Viss systemet får tilført nok energi kan det òg brytast heilt i stykke.
Det er eksiteringa som gjev opphav til polarlys.
I elementærpartikkelfysikken er eit system av kvarkar, dvs. ein hadronisk partikkel, eksitert når det vert ført til ein høgare energitilstand. Slike eksiterte system gjev ein ofte eigne namn, t.d. kan deltaresonansar reknast som eksiterte nukleon.
Walter Abish
Walter Abish var ein austerriksk-amerikansk forfattar.
Liv
Abish var fødd i Wien, men den jødiske familien hans måtte flykta frå forfølginga til nazistane. Dei kom seg til Shanghai der dei var frå 1940 til 1948; store delar av tida under japansk styre i det Abish omtalte som ein getto. Deretter budde dei fleire år i den nyoppretta staten Israel. Abish flytta til USA i 1957, og blei amerikansk statsborgar i 1960.
Abish gifta seg med fotografen og bilethoggaren Cecile Gelb i 1953. Han var gift med henne livet ut. Dei hadde ingen barn. Han døydde på Manhattan i New York i 2022.
Forfattarskap
Dei fyrste bøkene hans, mellom anna Alphabetical Africa (1974), er prega av ein postmodernistisk leikenheit. Boka følgjer visse alliterative reglar der fyrste kapittel berre inneheld ord som byrjar med A, andre kapittel berre ord som byrjer med a eller b, neste kapittel legg også til ord med c, og så bortetter. Etter 25 kapittel kan Abish ei kort tid skriva uhemma. Deretter følgjer 52 nye kapittel der bokstavar blir fjerna i omvendt rekkefølgje.
Gjennombrotet hans kom med romanen How German Is It? (1980, ‘Kor tysk er det?’), om ein forfattar som vendar tilbake til det «nye» Tyskland og bror hans, som er arktitekt, med bomber som går av i bygg han har utforma. Boka blir fortalt med ulike indre monologar og frå mange ulike synsvinklar. Abish fortsette dei språkleg elegante satirane sine i den siste romanen sin, Eclipse Fever (1993), som fekk ei blanda mottaking.
Turn under Sommar-OL 1980
Mangekamp
<br style="clear:both;" />
Bøylehest
<br style="clear:both;" />
Frittståande
<br style="clear:both;" />
Ringar
<br style="clear:both;" />
Skranke
<br style="clear:both;" />
Svingstang
<br style="clear:both;" />
Lagkamp
<br style="clear:both;" />
Fylkesveg 203 i Hedmark
Fylkesveg 203 i Hedmark går mellom Sørum og Såstad i Stange kommune. Vegen er 1,6 km lang.
Turn under Sommar-OL 1980
Bom
<br style="clear:both;" />
Hopp
<br style="clear:both;" />
Resiprok
Resiprok tyder gjensidig. Innan matematikk er det resiproke talet til a talet 1/a. Dette vert òg kalla det inverse talet til a.
Høgreekstremisme
Høgreekstremisme er eit omgrep som omfattar politiske parti, rørsler og ideologiar knytt til den ytterleggåande høgresida i politikken, det vil seia til høgre for parlamentarisk konservatisme. Høgreekstremisme kan omfatta marginale grupper knytt til fascisme, nazisme og nynazisme, men også meir godtekne politiske parti, som Italia Movimento Sociale Italiano i Italia i etterkrigsåra, eller Freiheitliche Partei Österreichs i Austerrike på 1990-talet.
Jinchang
Jinchang (kinesisk: 金昌市, pinyin: Jīnchāng) er eit byprefektur sentralt i provinsen Gansu i den vestlege delen av Folkerepublikken Kina. Byprefekturet har eit areal på 8 896 km² og hadde 464 050 ibuarar i 2010. Jinchang er ein del av Hexi-korridoren.
Byprefekturet Jinchang omfattar distriktet (区 qū) Jinchuan og fylket (县 xiàn) Yongchang.
Næringsliv
Landbruk og råvarebaserte industriar er grunnleggjande for økonomien i Jinchang.
Byprefekturet vert kalla Kinas nikkelhovudstad og har rikeleg av andre mineralressursar som kvarts, jarn, mangan, kopar, kobolt, sink, gull, wolfram og kalkstein.
Samferdsle
Jinchang har samband med utomverda gjennom Lanzhou-Xinjiang-jarnbana og lufthamna Jinchang-Jinchuan, den siste opna i august 2011.
Theodolite Hill
Theodolite Hill er ein ås, 680 moh, med ein liten knaus på toppen, som ligg søraust for eit platåliknande fjell 5 nautiske mil (9 km) vest for nordvestenden av Duse Bay nordaust på Trinityhalvøya. Han vart oppdaga av Falkland Islands Dependencies Survey (FIDS), 1946, og fekk dette namnet i løpet av landmålingane deira av området fordi han tente som ein viktig teodolittstasjon.
Mount Rubin
Mount Rubin er eit stort, kuppelforma fjell, 16 nautiske mil (30 km) vest-nordvest for Cumpston Massif i Prince Charles Mountains. Det vart fotografert frå lufta av ANARE (Australian National Antarctic Research Expeditions), 1956-58. Det vart namngjeve av Australian Antarctic Names and Medals Committee (ANCA) etter den amerikanske meteorolog Morton J. Rubin i U.S. Exchange Scientist til den sovjetiske Mirny-stasjonen i løpet av 1958; medlemmar av U.S. Advisory Committee on Antarctic Names, 1973-74.
Birger Winsa
Winsa vart fødd i landsbyen Kainulasjärvi i Tärendö forsamling. Han er busett i Huddinge, og har i fleire år arbeidd som lærar og forskar i finsk ved Stockholm universitet. Saman med SWEBLUL har Winsa arrangert dei første alleuropeiske songfestivalane på minoritetsspråk, Liet-Lávlut (2006, 2008) og Laulun Laulut (2007). Birger Winsa er forfattar, redaktør, og forleggar og har skrive mange bøker og vitskaplege artiklar på meänkieli og finsk, og dessutan redigert ordbøker på meänkieli.
Mount Ruker
Mount Ruker er eit stort, mørkt fjell like sørvest for Mount Rubin sør i Prince Charles Mountains. Det vart kartlagd frå flyfoto tekne av ANARE (Australian National Antarctic Research Expeditions) i 1956. Det vart namngjeve av Australian Antarctic Names and Medals Committee (ANCA) etter Richard Anthony Ruker, som var geolog ved Mawson-stasjonen, 1960.
Fylkesveg 204 i Hedmark
Fylkesveg 204 i Hedmark går mellom Akselstua og Austad i Stange kommune. Vegen er 6,9 km lang.
Fylkesveg 211 i Hedmark
Fylkesveg 211 i Hedmark går mellom Uthus og Romedal kyrkje i Stange kommune. Vegen er 3,7 km lang.
Hanøyna
Hanøyna eller Hanøy er ei øy i Askøy kommune i Vestland fylke, i Hjeltefjorden vest for sjølve Askøyna. Det er vegsamband til øya via Fv219 like nord for Ravnanger ved riksveg 562, som held fram vidare vestover til naboøya Ramsøyna.
Folketalsutvikling (med Marholmen, Vardøyna, Nordre og Søre Smørøskjeholmen og andre holmar nær Hanøyna):
Verdscupen i alpine greiner 1972/Menn
Verdscupen i alpine greiner for menn i 1972-sesongen tok til 5. desember 1971 i St. Moritz i Sveits og vart avslutta 19. mars 1972 i Pra-Loup i Frankrike. Turneringa omfatta 21 tevlingar. Tevlingane fordelte seg på 7 slalåmrenn, 7 storslalåmrenn og 7 utforrenn.
Gustav Thöni frå Italia sanka flest poeng og vann verdscup-pokalen framom Henri Duvillard frå Frankrike og med Edmund Bruggmann frå Sveits på tredjeplass.
Vegårshei skule
Vegårshei skule er den einaste skulen i Vegårshei kommune. Det går om lag 300 elevar frå 1-10.klasse. Skulen ligg i Myra ved sida av Vegårsheihallen og skibakken. Skulen har ein kjempefin plass rett ved skogen. Rektor ved skulen er Odd Arne Eliassen.
René Thom
Han var professor ved Institut des hautes études scientifiques i Paris. I 1958 fekk han Fieldsmedaljen for det banebrytande arbeidet sitt innan topologi. Han var oppteken av å bruke matematikken på studiet av singulære og diskontinuerlege naturfenomen innan mellom anna fysikk, kjemi og biologi (katastrofeteori).
Rjukan kyrkje
Rjukan kyrkje er ei krosskyrkje i Tinn kommune i Vestfold og Telemark.
Kyrkja vart teikna av brørne Carl og Jørgen Berner, som vann ein arkitektkonkurranse, og innvigd i 1915. I 1927 vart kyrkja ramma av ein flaum som utløyste stein- og jordskred. I 1953 datt taket ned, men ingen kom til skade. I 1965 brann kyrkja innvendig under innspeling av filmen Heroes of Telemark. Deretter vart ho bygd om innvendig etter planar av Asbjørn Stein, slik at ho i dag i praksis er ei arbeidskyrkje, sjølv om ho har ei meir tradisjonell ytre framtoning.
Kyrkjegården og gravkapellet er ein annan stad i byen, sør for jernbanelina.
30. serierunde i Tippeligaen 2013
30. serierunde i Tippeligaen 2013 vart spelt søndag 10. november klokka 18. Alle kampane vart spelt samstundes slik at ingen skulle få ein fordel av å spele seinare enn andre.
Hawaiisk
Hawaiisk er eit polynesisk språk som saman med engelsk er offisielt språk på Hawaii. Hawaiisk har rundt 1 000 språkbrukarar, og er rekna som eit truga språk. Dei fleste stader på Hawaii er språket blitt erstatta av engelsk som daglegspråk. Den privateigde, skjerma øya Niʻihau er eit unntak der dei rundt 130 innbyggjarane har hawaiisk som førstespråk.
Konsert
Konsert er levande framføring av musikk for eit publikum. Ein eller fleire musikarar kan stå for framføring av ulike musikktypar på ei rekkje ulike stader, som i offentlege rom, ved private samkomer, i konsertsalar, serveringsstader, stadion og anna. Musikarane kan vera opphøgde på ei scene slik at publikum ser dei betre, og kan til dømes bruka forsterkar slik at musikken blir høgare.
Isaiah Berlin
Bakgrunn
Berlin vart fødd inn i ein velståande jødisk familie i Riga i 1909. Då han var seks år gamal flytta familien hans til Petrograd i Russland, der han vart vitne til den russiske revolusjonen og statskuppet i 1917. I 1921 fór familien hans til Storbritannia, og han vart der undervist ved St. Paul's School i London, og seinare ved Corpus Christi College i Oxford. I 1932, 23 år gamal, vart Berlin vald til ei stilling ved All Souls College i Oxford. Han omsette verk av Ivan Turgenjev frå russisk til engelsk, og under den andre verdskrigen arbeidde han for Den britiske tenesta for diplomati. Frå 1957 til 1967 var han Chichele-professor i sosial og politisk teori ved Universitetet i Oxford. Han var president for The Aristotelian Society frå 1963 til 1964. I 1966 spelte han ei avgjerande rolle i å grunnleggja Wolfson College i Oxford, og vart universitetet sin fyrste president. I 1946 vart Berlin utnemnd kommandør (CBE) innan Den britiske imperieorden, for seinare å verta slått riddar i 1957, og vart utnemnd til Order of merit i 1971. Han var president for The British Academy frå 1974 til 1978. Han tok òg imot The Jerusalem Prize i 1979 for arbeidet hans relatert til individuell fridom.
Hawaiisk
Talet på hawaiisktalane har minka frå rundt 37 000 ved byrjinga av 1900-talet til rundt 1 000, mange av desse eldre, ved byrjinga av 2000-talet. Dei siste tiåra har det vore aukande merksemd rundt hawaiisk, og det finst no skular som gjev språkopplæring i språket på Hawaii.
Ringsted
Ringsted er ein by midt på øya Sjælland i Danmark. Byen har 22 941 ibuarar (2021) og er administrasjonssenter i Ringsted kommune.
Ringsted, som ligg 54 meter over havet, var ein sentral by i mellomalderen med Sjællands hovud-tingstad. Biskopen i Roskilde fekk frå ikring 1080 bygt ei steinkyrkje. St. Bendts kyrkje frå 1163 er mellom dei eldste teglsteins-bygningane i Danmark. Den første kongekryninga i Danmark fann stad her i 1170.
Hawaiisk
Ortografi
Ortografien for hawaiiisk vart uvikla av protestantiske misjonærar frå USA i 1820-1826. Den første versjonen av alfabetet inneheldt også dei stemte versjonane av konsonantrekka ( b, d, r, t, v), men dei vart erstatta av ein fonematisk analyse av språket. Alle vokalane representerer eit kort og eit langt fonem, lange vokalar er markert med makron (ā, ē, ī, ō, ū).
Fonologi
Konsonantar
Ringsted
Danish Crown sitt svineslakteri i Ringsted er eit av landets største slakteri.
Ringsted er venskapsby med Halden.
Isaiah Berlin
Filosofi
I boka om Two Concepts of Liberty freista Berlin å skildra omgrepet om fridomar. Fridom handla om kvar mange dører som er opne for eit individ. Han skilde mellom «positiv fridom» som var fridomen til noko, medan «negativ fridom» var fridomen frå noko.
Hawaiisk
Fonologi
Hawaiisk er kjend for å ha eit svært lite konsonantsystem: To nasalar, tre lukkelydar og tre sonorantar/frikativar, med andre ord eit system med åtte fonem i ei 3x3-matrise.
Vokalar
Isaiah Berlin
Filosofi
Negativ fridom er fridomen til å handla utan hindringar – utan menneskelege eller statlege inngrep. Til dømes har ein lov til å praktisera sin eigen religion utan at andre blandar seg inn i eins liv.
Hawaiisk
Fonologi
Hawaiksk har verdas vanlegaste vokalsystem, femvokalsystemet /i - e - a - o - u/, med lengdeskilnad. For vokalane /e/ og /a/ skil dei korte og lange vokalane seg frå kvarandre også kvalitativt (lang [e:, a:], kort [ɛ ~ e, ɐ ~ ə ].